President Ilves sõidab Václav Haveli matustele(12)
Presidendi kantseleist kinnitatid Delfile, et Toomas Hendrik Ilves sõidab reedel Prahasse Václav Haveli matustele.
Ärasaatmisele Praha Püha Vituse katedraalis on oodata suurt hulka kõrgeid isikuid üle maailma.
Oodata on USA riigisekretäri Hillary Clintonit, kelle abikaasa Bill külastas 1994. aastal koos Haveliga džässiklubi.
Tulla on lubanud ka Prantsusmaa, Saksamaa, Iisraeli, Austria, Gruusia, Slovakkia, Sloveenia ja Leedu riigi- või valitsusjuhid.
Havelist sai Tšehhoslovakkia president 1989. aastal pärast kommunismi kokkuvarisemist. Kui Slovakkia 1993. aastal eraldus, jäi Havel kuni 2003. aastani Tšehhi presidendiks.
Olles kannatanud aastaid hingamisprobleemide käes, suri Havel pühapäeval oma maakodus Hrádečekis Prahast kirdes, kus tema eest hoolitses abikaasa Dagmar Havlová.